— Справа ў тым, што тэхналёгія за 20 гадоў ужо адладжаная. Калі раптам што — і так заўсёды можна прынесьці назад, я адрамантую ці нейкі элемэнт памяняю. Але такое здараецца рэдка, амаль не бывае. Тут крайнасьць іншая — вырабы служаць вельмі доўга. Іншым разам хлопцы самі жартуюць: рабі горш, каб часьцей рвалася, дык больш прадасі (сьмяецца). У мяне падыход іншы: я на месцы, са мной заўсёды можна скантактавацца, дамовіцца, нешта перарабіць па ходу. І ў гэтым вялікі плюс, бо, здараецца, людзі хутка псуюць сабе імідж менавіта з-за таго, што нешта зрабілі ня так, а потым зь імі нельга нешта вырашыць і разабрацца.